Robot-pak vir bejaardes wêreldwyd beskikbaar | Nuus24
Robot-pak vir bejaardes wêreldwyd beskikbaar
Die Hybrid Assistive Limb, oftewel Hal, word in 'n demonstrasie in Japan vertoon. (Yoshikazu Tsuno, AFP)
Tokio – Die vervaardigers van 'n robot-pak wat bejaardes en gestremdes kan help om makliker rond te beweeg, het Woensdag in Japan daarin geslaag om 'n veiligheidsertifikaat vir dié uitvindsel te bekom wat wêreldwyd geldig sal wees.Dit beteken dat dié pak binnekort oor die wêreld heen beskikbaar kan wees.Die Hybrid Assistive Limb (Hal) is 'n paar krag-aangedrewe bene wat deur die Japannese robotvervaardiger Cyberdyne gemaak is. Soortgelyke robotiese arms is ook al vervaardig.'n Gehalteversekeringsorganisasie het die veiligheidsertifikaat uitgereik, het die departement van ekonomie, handel en nywerheid gesê.Dié eksoskelet van metaal en plastiek is die eerste robot wat vir verpleegsorg gebruik kan word wat vir dié veiligheidsertifikaat gekwalifiseer het.Hal gebruik spierimpulse om die gebruiker se bewegings te voorspel.Cyberdyne het sedert 2010 al 330 van dié pakke uitverhuur.Die huur vir die pak beloop sowat $1 950 (sowat R17 000) per jaar.– Volg Nuus24 op Twitter - Sapa - AFP